CELEX: 32014R1001
Language: da
Date: 2014-07-18 00:00:00
Title: Kommissionens delegerede forordning (EU) nr. 1001/2014 af 18. juli 2014 om ændring af bilag X til Europa-Parlamentets og Rådets forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik

25.9.2014   
            
            
               DA
            
            
               Den Europæiske Unions Tidende
            
            
               L 281/1
            
         KOMMISSIONENS DELEGEREDE FORORDNING (EU) Nr. 1001/2014
   af 18. juli 2014
   om ændring af bilag X til Europa-Parlamentets og Rådets forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik
   EUROPA-KOMMISSIONEN HAR —
   under henvisning til Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (1), særlig artikel 46, stk. 9, litra c), og
   ud fra følgende betragtninger:
   
               (1)
            
            
               Kapitel 3 i afsnit III i forordning (EU) nr. 1307/2013 fastsætter betingelser for betaling for landbrugsmetoder, der er til gavn for klimaet og miljøet. Disse betingelser omfatter bestemmelser om økologiske fokusområder med henblik på at nå målene for biodiversitet.
            
         
               (2)
            
            
               For at forenkle administrationen af sådanne økologiske fokusområder og tage højde for de forskellige typer områders karakteristika fastsætter artikel 46, stk. 3, i forordning (EU) nr. 1307/2013 brugen af omregnings- og/eller vægtningsfaktorer.
            
         
               (3)
            
            
               Kommissionens delegerede forordning (EU) nr. 639/2014 (2) ændrede bilag X til forordning (EU) nr. 1307/2013 for at fastsætte de relevante omregnings- og vægtningsfaktorer, som er nævnt i artikel 46, stk. 3, i sidstnævnte forordning.
            
         
               (4)
            
            
               Som resultat af drøftelserne med Europa-Parlamentet og Rådet om den delegerede forordning (EU) nr. 639/2014 forpligtede Kommissionen sig at øge vægtningsfaktoren for arealer med kvælstofbindende afgrøder, jf. artikel 46, stk. 2, første afsnit, litra j), i forordning (EU) nr. 1307/2013 for at nå ovennævnte mål.
            
         
               (5)
            
            
               Bilag X til forordning (EF) nr. 1307/2013 bør følgelig ændres i overensstemmelse hermed.
            
         
               (6)
            
            
               Denne forordning skal anvendes for støtteansøgninger for kalenderår efter kalenderåret 2014 —
            
         VEDTAGET DENNE FORORDNING:
   Artikel 1
   Ændring af forordning (EU) nr. 1307/2013
   I bilag X til forordning (EU) nr. 1307/2013 erstattes vægtningsfaktoren »0,3« for arealer, der er beplantet med kvælstofbindende afgrøder, til »0,7«.
   Artikel 2
   Ikrafttræden og anvendelse
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes for støtteansøgninger for kalenderår efter kalenderåret 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 608.
   
      (2)  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ændring af bilag X til samme forordning (EUT L 181 af 20.6.2014, s. 1).